**SUSITARIMAS DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-982**

2024-10-25

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**UAB „Parama“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-09-05 Šalys sudarė pirkimo sutartį Nr. S-982 (toliau – **Sutartis**), projekte „Valstybinės reikšmės magistralinio kelio A16 Vilnius-Prienai-Marijampolė ruožo nuo 85,669 iki 89,069 km kapitalinis remontas, įrengiant taką“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu, atliekant valstybinės reikšmės magistralinio kelio A16 Vilnius-Prienai-Marijampolė ruožo nuo 85,669 iki 89,069 km, įrengiant taką, kapitalinio remonto darbus (toliau – Objektas), pagal techninio darbo projekto Nr. 0530-KRTDP-S (toliau – Projektas) sprendinius, paaiškėjo, kad Rangovas tako atkarpoje nuo PK 856+67 iki PK 865+80 negali vykdyti visų sankasos įrengimo darbų, kadangi paviršinis ir gruntinis vanduo mirkina įrengiamą tako sankasą. Pagal geoportalo duomenis matosi, kad drenažiniai statiniai šioje darbų atkarpoje yra nefunkcionuojantys, todėl susikaupęs vanduo šalikelės griovyje nenusidrenuoja (priedas Nr.1 Darbų pakeitimas Nr. 2 (toliau – DP2);
4. 2024 m. balandžio 4 d. dėl nurodytų aplinkybių Rangovas sukvietė Objekto (vietos) apžiūrą (DP2 Objekto apžiūros aktas Nr. 2). Objekto apžiūros metu buvo nustatyta, jog Projekte nenumatyta demontuoti pralaida funkciškai nėra efektyvi vandens pratekamumui nurodytame sankasos ruože. Tam, kad būtų galima sklandžiai vykdyti statybos darbus, tikslinga nurodytą pralaidą demontuoti ir įrengti šalimai esamos vietos naują D800 pralaidą skersai kelio, taip apsprendžiant vandens nutekėjimą nuo kelio konstrukcijos įrengimo. Dėl nurodytų priežasčių atsirado poreikis papildomiems darbams, kurių kaina sudaro 12 930,08 Eur be PVM;
5. Sutarties 131 punktu Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriumi „Papildomi darbai ir neatliekami darbai. Sutarties keitimo tvarka“, sudaro šį susitarimą dėl papildomų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 15 645,40 Eur (penkiolika tūkstančių šeši šimtai keturiasdešimt penki eurai 40 ct.).
   2. papildomų darbų kaina be PVM yra 12 930,08 Eur (dvylika tūkstančių devyni šimtai trisdešimt eurų 08 ct.).
   3. 21 proc. PVM yra 2 715,32 Eur (du tūkstančiai septyni šimtai penkiolika eurų 32 ct.).
2. Šalys susitaria pakeisti Sutarties 12 punkte numatytą Sutarties kainą ir išdėstyti punktą nauja redakcija:

*„Sutarties kaina yra 1 477 846,62 Eur su PVM (vienas milijonas keturi šimtai septyniasdešimt septyni tūkstančiai aštuoni šimtai keturiasdešimt šeši eurai ir 62 ct.). Sutarties kaina be PVM yra 1 221 360,84 EUR (vienas milijonas du šimtai dvidešimt vienas tūkstantis trys šimtai šešiasdešimt eurų 84 ct.), 21 proc. PVM yra 256 485,78 (du šimtai penkiasdešimt šeši tūkstančiai keturi šimtai aštuoniasdešimt penki eurai 78 ct.)“.*

1. Dėl aukščiau šiame Susitarime nurodytų sąlygų, Sutarties 12 punkte numatyta Sutarties kaina padidėja toliau nurodyta suma: 15 645,40 Eur (su PVM). Galutinė Sutarties kaina, kartu remiantis papildomu susitarimu Nr. 1 ir susitarimu Nr. 2 yra: 1 477 846,62 Eur (su PVM).
2. Šalys susitaria, kad dėl papildomų darbų Rangovui nėra suteikiamas papildomas darbų atliko terminas.
3. Rangovas įsipareigoja, pagal šiame Susitarime patikslintą Sutarties kainą, atitinkamai pakeisti Sutarties sąlygų įvykdymo užtikrinimo priemonės sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

10.1. Darbų pakeitimo aktas Nr. 2 (su priedais).

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Parama“**  Gardino g.30, LT-62154 Alytus  Įmonės kodas 165108836  PVM kodas LT651088314  A.s. Nr. LT20 7181 2000 0346 7712  AB „Šiaulių bankas“  El.paštas info@alytausparama.lt  Dokumentą pasirašantis įgaliotas bendrovės darbuotojas |